★ भोजन का पात्र सुवर्ण का हो तो आयुष्य को टिकाये रखता है, आँखों का तेज बढाता है । चाँदी के बर्तन में भोजन करने से आँख की शक्ति बढती है, पित्त नाश होता है और वायु तथा कफ समाप्त होते हैं । कांसे के बर्तन में भोजन करने से बुद्धि बढती है, रक्त तथा पित्त को शुद्ध करता है । लोहे के बर्तन में भोजन करने से सूजन तथा पीलापन नहीं रहता, शक्ति बढती है और पीलिये के रोग में फायदा होता है । पत्थर या मिट्टी के बर्तनों में भोजन करने से लक्ष्मी क्षय होता है । लकडी का बर्तन रुचिकर तथा कफ-नाशक है । पत्तों का बर्तन भोजन में रुचि उत्पन्न करता है, जठराग्नि को प्रज्ज्वलित करता है, जहर तथा पाप को नाश करता है ।